**ЈАВНО KОМУНАЛНО**

**ПРЕДУЗЕЋЕ СОПОТ**

**Кнеза Милоша 45 а, 11450 СОПОТ**

**ПИБ: 100224435, МБ: 07006888**

**Телефон/факс:** 011/ 8251-212

**Е-mail**

**Број:** 1.1.15. - 17/2020

**Датум:**  15.12.2020.

На основу члана 60. Закона о јавним набавкама („ Службени гласник РС“, бр.124/2012, 14/2015 и 68/2015 )

Ј.K.П. Сопот објављује

 **ПОЗИВ ЗА ПОДНОШЕЊЕ ПОНУДА**

у поступку јавне набавке мале вредности добара

***набавка добра - Унимог*** 1.1.15. - 17/2020

Наручилац, јавно предузеће, позива све заинтересоване понуђаче да доставе понуде под условима из Јавног позива и Конкурсне документације.

Предмет јавне набавке мале вредности број: 1.1.15. - 17/2020 је набавка добара – ***набавка Унимога.***

Ознака и назив из општег речника набавке: *34320000*

Наручилац ће као критеријум за оцењивање понуда и доделу Уговора применити најнижу понуђену цену.

Понуда са најнижом понуђеном ценом добија максимални број пондера .

Свака следећа понуда се рангира на следећи начин:

Најнижа понуђена цена \*максималан број пондера

Цену из понуде која се рангира

Резервни критеријум:

Уколико две или више понуде имају једнаку најнижу понуђену цену Наручилац ће применити елеменат критеријума:гарантни период. У случају истог понуђеног гарантног рока, као најповољнија биће изабрана понуда оног понуђача који је понудио дужи гарантни рок .

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену исти гарантни рок и исти рок испоруке. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

Увид и преузимање Конкурсне документације може се извршити на Порталу јавних набавки. Такође, иста се може преузети и у згради ЈКП Сопот, ул. Кнеза Милоша 45а, 11450 Сопот, радним данима од 07 до 14 часова.

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити на адресу: ЈКП Сопот, Кнеза Милоша 45а, 11450 Сопот, са назнаком: ,,Понуда за јавну набавку мале вредности добра–набавка

***Дбра – набавка Унимога*** 1.1.15. - 17/2020 - НЕ ОТВАРАТИ”.

Рок за подношење понуда је 8 дана од дана објављивања Јавног позива и Конкурсне документације на Порталу јавних набавки.

Понуда се сматра благовременом уколико је примљена од стране наручиоца до 23.12.2020. год. до 12:00 часова. Уколико је понуда достављена непосредно наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Понуђач је обавезан да понуду преда у форми која онемогућава убацивање или уклањање појединих документа након отварања исте.

Јавно отварање понуда обавиће се 30 минута након истека рока за подношење понуда, тј. 23.12.2020. године у 12.30 часова у згради ЈКП Сопот, ул. Кнеза Милоша 45а, 11450 Сопот.

Представници понуђача могу активно учествовати у поступку отварања понуда уколико пре почетка отварања понуда доставе овлашћење за учешће у поступку отварања понуда. Овлашћење обавезно мора имати свој број, датум, потпис и печат понуђача.

Одлуку о додели уговора Наручилац ће донети у року од десет дана од дана отварања понуда.

Лице за контакт: Ивана Недељковић, тел: 011/8251-212

Е - mail адреса и број факса: ivana.nedeljkovic85@gmail.com ; факс 011/8251-248.